Държавен вестник, бр. 54, 2010 г., стр. 39

БРОЙ  54	
Д Ъ Р Ж А В Е Н  В Е С Т Н И К 	
СТР.  39  
2. Клиника (отделение) по нефрология 
2.1. Персонал 
В клиниката (отделението) по нефрология от 
второ ниво на компетентност трябва да работят 
минимум четирима лекари, от които поне един 
с призната специалност по нефрология и един 
с призната специалност по вътрешни болести 
или нефрология. Един от лекарите с призната 
специалност по нефрология или по вътрешни 
болести трябва да има придобита квалификация 
за извършване на ехография. 
В клиниката (отделението) по нефрология от 
трето ниво на компетентност трябва да работят 
минимум шестима лекари, от които поне трима 
с призната специалност по нефрология. Един от 
лекарите с призната специалност по нефроло­
гия трябва да има придобита квалификация за 
извършване на ехография. Един от лекарите с 
призната специалност по нефрология трябва да 
има и придобита квалификация за извършване на 
бъбречна биопсия.
Броят на останалия персонал зависи от обема 
на работа в клиниката (отделението) по нефро­
логия, като нещатен персонал се привлича при 
необходимост.
2.2. Организация на работата
2.2.1. нефрологът в екип с медицинска сестра 
осъществява лечебно-диагностичния процес, както 
следва:
 – снемане на анамнеза;
 – клиничен преглед – снемане на физикален 
статус по системи, назначаване необходимите 
лабораторни, функционални и инструментални 
изследвания;
2.2.2. нефрологът е длъжен да информира 
пациента и неговите близки за състоянието на 
болния, за характера на заболяването му, за пред­
стоящите изследвания и методи на лечение (вид на 
лекарствените продукти, клинична ефективност и 
безопасност на прилаганите лекарствени продукти); 
лечението на пациента започва след изразяване 
на информирано съгласие, изразено по реда на 
чл. 87 и сл. от Закона за здравето;
2.2.3. лекарят в клиниката (отделението) по 
нефрология може да извършва ехографски пре­
гледи на болни от клиниката (отделението), от 
другите отделения на лечебното заведение и от 
други лечебни заведения;
2.2.4. лекарят в клиниката (отделението) по 
нефрология трябва да интерпретира резултатите 
от ПББ, от функционални, рентгенови и други об­
разни изследвания, от радиоизотопни изследвания 
на отделителната система, да консултира, изследва 
и назначава лечение на пациентите;
2.2.5. лекарят в клиниката (отделението) по 
нефрология извършва експертна дейност при 
нефрологично болни по искане на здравни и со­
циални органи;
2.2.6. лекарят в клиниката (отделението) 
ежедневно минава на визитация с медицинската 
сестра и дава ясни назначения за поведението, 
изследванията и лечението на пациентите;
2.2.7. лекарят в клиниката (отделението) 
контролира изпълнението на назначенията от 
медицинската сестра и друг помощен персонал;
2.2.8. лекарят в клиниката (отделението) подгот­
вя и докладва болните на визитация на началника 
на клиниката (отделението);
2.2.9. лекуващият лекар нефролог подбира и 
насочва към клиниката (отделението) пациентите, 
които се нуждаят от прецизиране на диагнозата, 
от по-сложни манипулации и изследвания, от 
преоценка на терапевтичното поведение;
2.2.10. лекуващият лекар нефролог обучава 
пациентите с бъбречни заболявания за правилен 
начин на живот в условията на съществуващото 
заболяване и за предотвратяване евентуалното 
настъпване на усложнения;
2.2.11. лекуващият лекар нефролог дава съвети 
на пациента за правилен избор на метод на лечение;
2.2.12. лекуващият лекар нефролог издава 
епикриза и оформя окончателно историята на 
заболяването в деня на изписването на пациента;
2.2.13. специфични дейности, които се осъщест­
вяват в клиника (отделение) по нефрология са:
2.2.13.1. лекарите от клиниката провеждат 
ехографски изследвания на отделителната система 
при болни от клиниката и от лечебното заведение;
2.2.13.2. лекарите от клиниките (отделенията) по 
нефрология от трето ниво на компетентност при 
показания и липса на противопоказания провеждат 
ПББ в болнична обстановка след получаване на 
писмено информирано съгласие; процедурата се 
извършва задължително под ехографски контрол 
или след предварителна локализация с ултра­
звуково изследване с автоматични игли или със 
системи за бъбречна биопсия; ПББ се извършва 
след отрицателна скарификационна проба за ло­
кален анестетик с оглед на провежданата местна 
анестезия и след изследване на коагулационния 
статус на пациента; 
2.2.14. в клиниката (отделението) се осъщест­
вява обучение на болни по отношение промяна 
в стила на живот с цел превенция и комплексно 
лечение на заболяването – хранителен режим, 
вредни навици, двигателна активност;
2.2.15. в клиниката (отделението) се организи­
рат дейности по:
2.2.15.1. лечение и диагностициране на болни 
с бъбречни заболявания, насочени от специали­
стите по нефрология и от общопрактикуващите 
лекари, поради сложността в диагностиката и/или 
лечението на някои болни;
2.2.15.2. осъществяване на консултации в други 
клиники или отделения на лечебното заведение;
2.2.15.3. консултативна помощ по всички про­
блеми на нефрологичните заболявания за други 
лечебни заведения;
2.2.15.4. обучение на работещи в други лечебни 
заведения по въпросите на бъбречната патология;
2.2.16. в клиниката (отделението) се контро­
лират дейностите по:
2.2.16.1. непрекъснатото обучение на персонала 
на клиниката (отделението) по проблемите на 
нефрологията;
2.2.16.2. изправността на апаратурата, от която 
зависи прецизната работа с пациентите и точната 
диагностика;
2.2.16.3. ефективното и безопасно провеждане 
на диагностичните манипулации и лечение;